<classify> Mechi hiyo ni ya awali kuwania kufuzu michuano ya Kombe la Mataifa Afrika, Afcon 2017. Akizungumza kwa njia mtandao kutoka Uturuki, Mkwasa alisema amefurahi wamekutana na mazingira mazuri ya kambi na anaamini wachezaji wake watakuwa tayari vya kutosha kuikabili Nigeria.Mimi na benchi langu la ufundi tulihitaji kambi yenye utulivu kama hii tunashukuru tumeipata na kwa kweli imetufaa sana, alisema. Kambi hii wote tumeifurahia kuanzia sisi benchi la ufundi mpaka wachezaji wetu, tukitoka hapa tumeiva ingawa kwenye soka kuna mambo mengi pia, alisema.Tayari Stars imeshacheza mechi moja na Misri ugenini na kufungwa mabao 3-0. Stars ipo kundi G pamoja na Misri, Nigeria na Chad. Mkwasa anaiongoza timu hiyo katika mechi ya pili ya kimataifa tangu kuchukua mikoba ya Mart Nooij aliyetupiwa virago baada ya timu hiyo kufanya vibaya.Mechi ya kwanza chini ya Mkwasa na benchi lake la ufundi ilikuwa ya kuwania kufuzu fainali za Kombe la Mataifa Afrika kwa Wachezaji wa Ndani Chan dhidi ya Uganda ambapo zilitoka sare ya bao 1-1.Hata hivyo, matokeo hayo hayakutosha kuivusha Stars kwani ilishafungwa mabao 3-0 katika mechi ya kwanza iliyofanyika kwenye uwanja wa Amaan Zanzibar chini ya Nooij. Chini ya Mkwasa matarajio kwa Watanzania juu ya timu hiyo kufanya vizuri yamekuwa makubwa.  <topic>: michezo 